கேள்வி: கட்டக்கயம் செரியன் மாப்பிள்ளை - சுயசரிதை பற்றி விளக்கவும்.
பதில்: இவர் 1859 பிப்ரவரி 24, அன்று தென்னிந்திய மாநிலமான கேரளம் கோட்டயம் மாவட்டம் உள்ள பாளா என்ற இடத்தில் ஒரு கிறித்துவக் குடும்பத்தில் உலகண்ணன், சிசிலி ஆகியோருக்கு பிறந்தார். இவர் ஞாவக்குட்டு தாமோதரன் கர்த்தா என்பவரிடம் சமசுகிருதம் கற்றார். அந்த சமய்த்தில் இவர் ஏற்கனவே கவிதைகள் எழுதத் தொடங்கினார். இவரது ஆரம்பக் கவிதைகள் 1887 ஆம் ஆண்டில் நசுரானி தீபிகா என்ற இதழில் வெளியிடப்பட்டன. தினசரி நிறுவனர் கண்டத்தில் வர்கீசு மாப்பிள்ளையின் ஊக்குவிப்பால் 1980-ஆம் ஆண்டில் மலையாள மனோரமாவில் ஒரு கவிதை கட்டுரையைத் தொடங்கினார். பின்னர், இவர் பல கவிதைகளையும் நாடகங்களையும் எழுதினார். அவற்றில் மிகவும் அறியப்பட்ட "சிறீ இயேசு விஜயம்", என்பதில் விவிலியத்தில் 24 கான்டோக்களில் ஒரு மகாகாவ்யம், தொடக்க நூல் புத்தகத்திலிருந்து புதிய ஏற்பாடு வரை விவரிக்கிறார். இது ஒரு கிறிஸ்தவ எழுத்தாளரின் முதல் மலையாள மொழி காவியமாகும். இவர் தொழில் ரீதியாக ஒரு இரப்பர் விவசாயியாவார். கேரளாவின் ஆரம்பகால இரப்பர் தொழிற்சாலைகளில் ஒன்றான மீனச்சில் இரப்பர் தொழிற்சாலை என்ற பெயரில் இணைந்து நிறுவினார். ஜே. தாமஸ் காயலககோம் 1913 இல் விஞ்ஞானாணா ரத்னாகரத்தை நிறுவியபோது, இவர் அதன் நிறுவனர் ஆசிரியராகப் பணியாற்றினார். கடகச்சிற வீட்டைச் சேர்ந்த மரியம்மாவை மணந்த இவர் 1936 ஆம் ஆண்டு நவம்பர் 29 ஆம் தேதி 77 வயதில் இறந்தார்